Document ID: /roh_data/filtered/fineweb-2-filterrobots_roh.jsonl.gz/32609

Corinne Staub che ha 46 onns banduna per immediat sia plazza sco presidenta da Sedrun Mustér Turissem. Motiv principal saja ch'ins na saja betg stà perina puncto resursas e strategia. Quai tenor ina communicaziun da medias da Sedrun Mustér Turissem. Staub era vegnida tschernida l'onn 2018 sco successura da Curdin Brugger. Lezza giada era ins sa decidì per ella, cun quai ch'ella saja «neutrala».
Silvio Schmid candidescha
L'uniun da turissem discuta uss intern co ch'ins vuless cuntinuar. Fin a la proxima radunanza generala il zercladur surprenda ad interim il vicepresident Silvio Schmid il presidi. E sco el ha ditg ad RTR stat el era a disposiziun sco nov president da Sedrun Mustér Turissem. El ha gia presidià il 2004 questa uniun.
RR novitads 12:00